
a” me, Musa, rapis tui 
plenum? tempora quae, quae me agis in loca? 
uatem uertere saecula 


aduersoque iubes scandere flumine 


illuc, ilicem ad arduam 
traiecto Lechii gurgite 06 
primam Balco ubi condidit 


arcem Christicolis Teutonica manu. 


salue, porta Borussiae, 
per quam diua fides iuraque ciuium 
morumque ingenuus decor, 


et quaecumque animos flectere barbaros 


consueuere, uiam sibi 
gaudent esse datam, posset. ut inpius 


Percuni furor horridi 


tandem sanguineis parcere | 1 


| 
1 

per quam commeat hinc et hinc, 


quidquid nauita opum Sarmaticus uehit, 


siue ille oceanum petens, 


seu portus referens munera Baltici 


à te Vistula quos rigat 
campos uomeribus Teutonicis dedit, 
Germanisque sub accolis 


humanae haud tenuem nauat opem 


o salue, Gedani soror, 
salue, Thorunium! te mea ciuitas 


iunctam non aliam sibi 


forlunaque animoque umquam habuit 


uos commercia, uos genus 


commune Arminia ductum. ab origine, 


uos purae pietatis et 


libertatis amor non pauidus mori 


iunxit, uos dominantium 
fastosae insidiae continuere, uti 
fausta infausta eadem fere 


non fractis animis perpeteremini , 


donec fata Poloniae 
inplentur. tenet hanc nunc, tenet alteram 
idem Prussiaci atque, io, 


idem  Teutonici nominis arbiter. 


Musarum hospitio pares 
ambae: tu (famen es clarior edito, 
qui caeli meruit stator 


dici, Thorunium, clara Copernico 


sed quo tempore Saxonis 
uirtute egregia fracta repagula 
sunt euangelio, scholis, 


doctrina ac pietas quis reuirescerel, 


condendis studio pares 
cer(astis geminae, uixque decennio 
te uicit. Gedanum, tuis 


non hoc inuida, non noxia laudibus. 


sine a particula cluet, 
seu nunc gymnasium nomine dicitur. 


claris ista uiris schola 


discentumque fuit nobilis agmine, 


quos tu uel tua pignora 
nutribas, patriae spem, uel ab exteris 
ducebas decoris tui 


fama, gentibus et dissimiles locis. 


quae nunc, ul nemore in sacro 
quercus praesidio tuta louis, wiret 
sospes per tria saecula, 


non intacta quidem fulmine, sed uiret. 


non hanc saeua quiit lues, 
non hanc, innocuum fundere sanguinem 
durus, perdere carnifex, 


non belli fragor et sceptra ruentia. 


et semper uireat, precor, 
doctis laeta uiris, laeta docentibus, 
discentumque fideliter 


artes usque ferax, usque feracior! 


postremum, 0 Gedani soror, 
salue, Thorunium! sis placido Deo 
felix! stes opulentia, 


stes uirtutis honore et patria fide! 

